Efter to udebanenederlag kunne VEB torsdag aften fejre en overbevisende sejr, da AB Aarhus blev sendt hjem fra Arena Nord i Frederikshavn med et nederlag på 1-5. - Fedt, fedt, fedt at se spillerne præstere, men kampen viser igen, at det er de små marginaler i alle ligakampe i denne sæson. Vi vinder 5-1, men AB havde stolpe ud i aften. De kunne sagtens have fået point med hjem, men vi stod virkelig sammen. Vi var opmærksomme på hinanden og lagde os ikke ned. Vi forsøgte hele tiden at finde løsninger - også i modgang, siger sportschef Peter R. Jensen til klubbens hjemmeside. Eric Pang lagde ud med at bringe VEB foran, da han slog Flemming Quach med 21-19, 21-15. Dernæst gjorde herredoublen Nikolaj Overgaard og Zvonimir Durkinjak de til 2-0 ved at besejre Kasper Antonsen og Rasmus Bonde med 16-21, 21-14, 23-21. 3-0 blev det ved Peter Mikkelsen, der i to sæt vandt over Mathias Mundbjerg med cifrene 21-16, 21-12. Aftenens eneste VEB-nederlag blev til damedoublen Rikke Axelsen og Maiken Falk Hoffmann, der tabte i tre sæt, 21-14, 21-23, 21-14, til Tine Høy og Cecilie Bjergen. Veb sluttede aftenen af med en sejr til mixed doublen Camilla Sørensen og Thomas Laybourn, der slog Line Kjærsfeldt og Mats Bue i tre sæt, 7-21, 21-19, 21-18. VEB er nummer fem i badmintonligaen med to sejre efter de første fire kampe.
Vendsyssel Elite Badminton vandt torsdag hjemme med 5-1 over AB Aarhus.